Урыстәылатәи С-400, УА рверталиот, Бриансктәи аобласт аҭынчуааԥсыра ирылахысуаз карыжьит
© Sputnik / Илья ПиталевРСЗО "Град" НМ ДНР в районе села Новотроицкое
© Sputnik / Илья Питалев/
Урыстәыла арратә операциа иалагазар аахыс иҭанархахьеит Украина аҳаирпланқәа 132, аверталиотқәа 105.
АҞӘА, мшаԥы 15 - Sputnik. Черниговтәи аобласт аҟны Урыстәылатәи С-400, УАМ рверталиот Ми-8, Бриансктәи аобласт аҭынч уааԥсыра ирылахысуаз карыжьит, Харковтәи аобласт аҿы аҳауаҽацәыхьчаратә ар иҭадырхеит украинатәи Су-27 ҳәа аҳәамҭа ҟаиҵеит Урыстәыла атәылахьчара аминистрра хаҭарнак ҷыда, аинрал-маиор Игор Конашенков.
Уахык иалагӡаны аракетақәа рыла ааха рыҭан Украина арратә хыбрақәа быжьба. Арахь иаҵанакуеит атактикатә ракета "Точка-У" аҭырҟьагеи украинатәи амилаҭтә еиҿкаарақәа ргыларҭеи. Иҭархоуп 20 ак акәылӡтехникеи 50-ҩык амилаҭеилыхыҩцәеи.
Уи адагьы иҭархоуп украинатәи арратә техника агыларҭақәеи аракета-артиллериатә абџьари абылтәи рыҵәахырҭақәеи.
Урыстәылатәи аракетатә ар Харковтәи аобласт аҿы иҭадырхеит 30-ҩык инарзынаԥшуа польшатәи қьырала еибашьуа ар ргәыԥ.
Иара убасгьы авиациа ааха рнаҭеит Украина арратә хыбрақәа 13.
Арратә операциа иалагазар УАМ рцәыӡқәа иреиуоуп: 132 ҳаирыплан, 105 верталиот, 456 аԥырҩы дызҭам ахархәагақәа, 245 зенит-ракетатә комплекс, 2 213 танки акәылӡымашьынеи, 2 439 реактивтә система, 966 артиллериатә шьақәгылеи аминаршәгақәеи, 2 110 ак автомобилтә техника.